
KWA JINA LA MWENYEZI MUNGU MWINGI WA REHMA 
MWENYE KUREHEMU 


UADUI NA UZUSHI DHIDI YA USHIA 


Kila mwenye kufuatilia historia ya ummah au kikundi fulani, atakubali 
ya kuwa hakuna ummah au kikundi kilicho zushiwa mambo kadha wa 
kadha, au kugeuzwa maana ya mafundisho yake kama ulivyofanyiwa 
Ushia. 


Hakika mashia na ushia wamezushiwa mambo mengi mabaya, pengine 
wamenasibishiwa na kuhusishwa na mambo ya aibu ambayo hawanayo 
Wakati mwingine wamenasibishiwa mambo ya watu wengine; na si 
hivyo tu, bali wamekuwa wakihusishwa na mambo ya maadui zao. 
Katika kurasa hizi chache tutakutajieni kwa ufupi baadhi ya mifano juu 
ya mambo hayo. 


Ni wengi waliyoelezea na kuandika vitabu kwa marefu na mapana juu 
ya maudhui hii. Kwa hiyo katika kitabu chetu hiki tutayaelezea hayo 
kwa kifupi. 


Kama ingekuwa malengo ya wale wanao andika kuhusu ushia au 
itikadi za kishia wanafanya hivyo kwa niya nzuri, au wanafanya hivyo 
kwa lengo la kutafuta ukweli, yangetosha kwao yale yaliyo andikwa 
na mashia wenyewe. Au yangetosha majibu waliyojibiwa waulizaji 
kubainisha ukweli wa itikadi za kishia na hata kubatilisha utata na 
kuondoa kiza kilicho kusudia kuficha historia ya mashia na usahihi 
wa itikadi zao. 


Lakini inavyo onekana malengo ya wale wanao andika kuhusu ushia 
na mashia yako mbali na (lengo la) kutafuta ukweli. Bali kilichopo ni 
majaribio ya wazi wanayo yafanya ili kufuta na kubadilisha mafundisho 
na ukweli ulivyo. Pia ni majaribio ya kutaka kuwabana mashia na ushia 
na kuwatoa katika jengo la uislamu kwa gharama yoyote ile. 

Pamoja na majaribio yao ya muda mrefu, hawajaweza kufanikiwa. 
Lakini pamoja na kutofanikiwa kwao bado wanaendeleza juhudi zao 
kwa nguvu zao zote ili kuona kuwa ushia na mashia wanawatoa ndani 
ya uislamu. 


Baadhi ya jumuia zinasisitizia jambo hili kwa malengo yasiyo dhahiri, 
na hata wale walio ajiriwa ili kufanya kazi hii pia wanasisitiza bila 
ya kudhihirisha malengo yao hayo. Hata hao wafanyao kazi hii 
wamepotezwa kwa kupandikiziwa fikra potovu dhidi ya ushia, na 
wakazijenga imani zao ya kuwa ushia sio uislamu. Wakaamini hivyo 
na kuyajengea dhana nzuri yale waliyopandikiziwa, na wakaendelea 
kuamini hivyo na kutumikishwa bila kuyafanyia utafiti mambo hayo. 


Na baadhi ya watu waliyo lelewa katika uzushi huo, waliyachukua 
mambo hayo kama urithi mtukufu; kiasi kwamba inawawia vigumu 
kutia shaka juu ya mambo hayo ili wasiziudhi dhamira zao za kidini 
ambazo wamelelewa nazo katika kuwazulia mashia na kuitakidi ya 
kuwa yanayo nasibishwa kwa mashia ni mambo yasiyo na shaka. 


Ni wachache ambao dhamira zao nzuri na kuwa kwao na ghera ya dini 
yao, imewafanya wahisi hatari na matokeo mabaya katika umma wa 
kiislam kwa kuenezwa uzushi kama huu. Watu hawa wamezipaza sauti 
zao juu ya mambo haya na kuwalingania waislamu wawafanyie uadilifu 
mashia. 


Wamefanya juhudi na majaribio ya kusahihisha sifa mbaya walizo 
pachikwa mashia kinyume cha uislamu mbele ya madhehebu zingine 
za kiislam. 


Majaribio yao yalikuwa ni kuonesha ya kuwa, baadhi ya mambo yanayo 
nasibishwa kwa mashia hayana uhusiano wowote na ushia na mashia, 
isipo kuwa ni mambo ya watu fulani au vikundi fulani ambavyo tayari 
vimekwisha futika (kwa maana hovipo tena katika ulimwengu huu). 
Pia walijaribu kuonesha kwamba, baadhi ya rai za mashia ni ijitihadi za 

maulamaa ambao walikosea katika ijitihadi zao na inabidi washauriwe 
ili waepukane na rai hizo. 


Kuna wengine nao waliwalingania waislamu kuyanyamazia mambo 
hayo na kuongeza mashambulizi yao kwa njia ya taratibu ili kuwafuta 
(mashia) katika historia. Na kufanya hivyo ni kwa ajili ya kuunganisha 
na kuhifadhi jengo la uislamu ili lisiharibike. 


Pamoja na majaribio yote hayo sijamuona yeyote kati ya hawa aliye 
fikiria kurejea na kusoma vitabu walivyo virithi ambavyo vimeandikwa 
kwa ajili ya kuwashutumu mashia na wakafanya utafiti juu ya ukweli wa 
yale yaliyo andikwa ndani ya vitabu hivyo ili waweze kuona usahili wa 
hayo yaliyo andikwa. 


Na ili waone kuwa: Je! Yaliyo andikwa ni kutokana na matakwa ya 
waandishi na hayana ukweli wowote bali yame vishwa tu sura ya dini 
au itikadi? Au kuwa, waliyo nayo wao ndani ya vitabu vyao ni ukweli 
usio na shaka na usio hitaji kufanyiwa mjadala wowote wala utafiti? 


Nime tangulia kusema hapo kabla ya kuwa, ni wachache sana walio 
toa wito wa kuwafanyia (insaafu) mashia, na sauti zao ziko mbioni 
kutoweka au kufifizwa ndani ya anga hili pana na refu. Na amani yao 
inakaribia kuyayuka katika mawimbi haya makali yanayotoa wito 
wa kuuteketeza ushia na mashia na kuwatoa katika uhai kiukamilifu. 
Yanafanyika hayo wakati ambapo tunawaona ahlu sunna pamoja na 
madhehebu zao wanakwenda mbio kumvuta angalau mtu mmoja awe 
katika safu yao. Na wanatoa pesa na juhudi kubwa kufanikisha hilo, 
lakini wao hao hao wana kwenda mbio na kusisitiza kuwatoa waislamu 
milioni miatatu walio mashia katika umma wa kiislamu kwa vigezo 
ambavyo Mwenyezi Mungu hakuviteremshia dalili ndani ya Kitabu 
(Chake) kitukufu. 


Vigezo ni vile ambavyo ikiwa watafiti watajika lifisha na wakafanya 
uchunguzi au utafiti juu ya ukweli wake au usahihi wake, watagundua 

yakuwa ni vigezo vilivyo tegemea matakwa yao binafsi, si vigezo 
vyenye dalili, na kwamba, natija waliyo ipata inatokana na msingi 
dhaifu. Kama ambavyo hawakuangalia kwa upana na kuona ya kuwa 
matendo wayafanyayo yatatoa natija mbaya katika umma wa kiislamu. 


Kwa ufupi matendo hayo yanawaandalia njia wale wenye kutaka 
kuwagawa waislamu na kuufarakanisha umma wa kiislam, kwa 
malengo ya kuzinufaisha nafsi zao, na wenye kutaka kuingiza shaka 
katika nyoyo za baadhi ya watu ya kuwa uislamu sio dini ya umoja, 
bali ni dini inayo lingania utengano. Na zaidi ya hapo ni kuwa, kwa 
kufanya hivyo Mwenyezi Mungu atatuepusha na kutunyima rehma 
zake na tawfiki yake. 


Mwenyezi Mungu anasema: “Wamemsahau Mwenyezi Mungu naye 
akawasahaulisha nafsi zao.” 


SABABU ZA UADUI DHIDI YA MASHIA 


Katika kulielezea tatizo hili, tujiulize kama ambavyo wengine 
wamekuwa wakijiuliza sababu na siri ya kuwa na msimamo dhidi ya 
mashia na ushia. 


Katika kulijibu swali hili, nitaelezea kwa ufupi sababu ambazo 
zimenidhihirikia, nikitarajia ya kuwa sababu hizi zitatosha kwa kiasi 
fulani kuonesha kiini cha uadui wanao fanyiwa mashia. 


1. Tangu ushia ulipoanza katika zama za Mtume (s.a.w.w.) na baadhi 
ya watu wakafahamika kuwa ni mashia, na kwa wakati huo 
walijulikana kwa jina la Shiiatu Ali (yaani wafuasi wa Ali) kwa 
mfano: Salman, Abu Dhar, Migdad ibnil-Aswad na Amar bin 
Yassir na wengineo. Ushia ulianza ukiwa umewajumuisha watu 
fulani tu, kwani kuanza kwake kulitokana na tathmini ya Mtume 
(s.a.w.w. ) kwa Ali (a.s.). 


Tathmini hii ya Mtume ilikuwa inalenga kumtofautisha Ali (a.s.) 
na watu wengine. Mambo haya tuna yashuhudia katika msimamo 
wa Mtume (s.a.w.w.) kumuelekea Ali (a.s.), na yote hayo yalitokana 
na mambo mbali mbali aliyo yafanya Ali (a.s.) katika kuutumikia 
Uislam. Amma kuhusu dalili ni kuwa, kuna aya kati ya sabini hadi 
mia tatu katika Our'ani tukufu kama alivyo eleza Abdullah bin Abbas 
na jamaa wengine ya kuwa aya hizi zinamuelezea Ali (a.s.) peke yake 
juu ya mambo aliyo yafanya na aya zingine zinamuelezea yeye pamoja 
na watu wengine. Vitabu vya Asbaab al-Nuzul', vimebainisha idadi 
kamili ya aya hizo na kueleza kila aya na muhusika wake. Pia katika 
hadith za Mtume (s.a.w.w.) kuna dalili nyingi zinazomuhusu Ali (a.s.) 
na wamezithibitisha wanazuoni wa Hadithi. 


Ama misimamo ya Ali (a.s.) katika vitabu vya historia ni mingi sana, 
kwani kuna matukio mengi ndani ya historia yaliyo fanywa na Ali (a.s.). 
Matukio ambayo husisimua nyoyo na kushangaza, kiasi kwamba kila 
mwenye kuyasoma ataungana na Ali (a.s.) kimoyo na kifikra. 


Mambo haya ndio yaliyo wapelekea baadhi ya maswahaba kuwa karibu 
na Ali (a.s.) na wakawa ni watu wenye kumpenda na wenye kumtukuza 
kuliko wengine. Na kuna maswahaba wengine wakawa na msimamo 
wa upinzani, na walijulikana kuwa ni kikundi cha upinzani. 


Upinzani huo ulidhihirika zaidi baada ya upande huo wa upinzani 
kuchukua utawala na kujizatiti kwa kila uwezo dhidi ya Ali (a.s.) kama 
ambavyo siku zote upande unao tawala hujiimarisha dhidi ya mpinzani 
wake. 


2. Sababu ya pili ni kwamba: Kwa kuwa madeni ya Ali bin Abi Talib 
(a.s.) yalikuwa ni mazito kutokana na yeye kuzimwaga damu za 
makuraishi na washirikina, ukianzia vita vidogo hadi vikubwa, vita 
ambayo vilifikia thamanini na tatu (83) ukivijumuisha vyote kwa 


1 Vitabu vya Asbaab al-Nuzul ni vile vitabu vinavyoelezea sababu za kushuka kwa Aya 
za Our'an. Hii ikiwa na maana kwamba, Aya fulani ilishuka kutokana na tukio fulani 
au baada ya tukio hilo. 


ujumla, utakuta kuwa, nafasi ya Ali (a.s.) katika vita hivyo ilikuwa 
ni kubwa zaidi. Kwa mfano, katika tukio la Badri peke yake, nusu ya 
waliouliwa katika jeshi la washirikina waliuliwa kwa upanga wa Ali 
(a.s.). Na katika tukio la Uhudi waliyo uliwa na Ali (a.s.) walikuwa 
ni watu kumi na nane ukiongezea na nyumba za waarabu ambao 
watu wao aliwajeruhi. 


Pamoja na kuwa vita hivi vilikuwa ni vita vya kiislam dhidi ya ukafiri 
kiasi kwamba hapakuwa na sababu nyingine iliyopelekea kuwepo kwa 
vita kati ya Ali (a.s.) na watu hao isipokuwa uislamu, lakini zile damu 
zilizo mwagwa katika vita hivyo (kumwagika kwake) hakukuhusishwa 
na uislamu bali moja kwa moja kulihusishwa na Mtume (s.a.w.w.) na 
familia yake, yaani wao ndio wanaobeba majukumu ya damu hizo. 


Na Ali (a.s.) alibebeshwa majukumu hayo baada ya Mtume (s.a.w.w.), na 
wala jambo hilo halikuishia kwa Ali (a.s.) tu, bali lilizidi kupanuka na 
kawajumuisha hata wale walio kuwa na mahusiano naye. 


Kutokana na sababu hiyo wafuasi wa Ali (a.s.) wakaanza kupata 
misukosuko ya ulipizaji kisasi uliyo vishwa sura mbalimbali. Damu zao 
zikamwagwa, wakanyang'anywa haki zao na kuvunjiwa heshima zao, na 
mwisho waliandamwa na milolongo ya tuhuma na uzushi mwingi dhidi 
yao. 


Tuhuma moja wapo kati ya nyingi walizo tuhumiwa nazo nikuwa 
mashia si waislam. Na yote hayo yalifanywa na watawala wa kiguraishi 
ambao utawala wao ulidumu kwa muda mrefu. 


Tunaweza kusema kuwa, hiyo ilikuwa ni kazi iliyo fanywa ili 
kuwaangusha mashia na ni kazi iliyo tokana na wale walio jeruhiwa 


katika matukio tuliyo yaeleza hapo kabla. 


3. Sababu ya tatu inatokana na kuenea nadhariya ya Shia kuhusu 
utawala na kuwa ni nani mwenye haki ya utawala baada ya Mtume 

(s.a.w.w.)? Na hapo ikadhihiri hali ya kisiasa katika upande huu 
na ikajenga mazingira ya mapambano ya fikra na nadharia katika 
upande huu. 


Waandishi wa pande zote mbili wakaanza kuandika juu ya suala hili 
na kila upande ukijikusanyia nyenzo na uwezo wa kifikira. Na katika 
hali hii yakaanza mapambano kati ya pande hizi mbili: upande mmoja 
ukijitetea na upande mwingine ukifanya mashambulizi nao ni ule 
upande uliokuwa kwenye madaraka. 


Ama (tukitazama) upande wa raia wenye kutawaliwa, ambao kwa 
desturi hufuata dini ya watawala wao, tutanaona kuwa huo ndiyo 
upande wenye nguvu na wenye nyenzo kiasi kwamba haiwezekani 
kulinganishwa kati ya nyenzo zitumikazo katika pande hizi mbili. 


Hapana shaka kwamba miongoni mwa nyenzo zilizotumika ni 
waandishi walio andaliwa na kupewa majukumu ya kufanya 
mashambulizi yasiyo na huruma (dhidi ya wapinzani wa tawala 
zilizokuwa madarakani). 


Hayo yalitendeka kiasi kwamba misingi ya uaminifu na maadili ya 
uandishi katika historia ikavunjwa. Maadili ya uandishi na maneno 
mazuri pia yalitoweka, na yakabadilishwa yote hayo kuwa ni matusi 
ambayo hata uislamu kamwe hauyaridhii. 


Hali hii iliendelea kiasi ikafikia mahala pa kuhuzunisha mno, ambapo 
kila muislamu mwenye ghera na dini yake lazima hali hiyo itamsikitisha. 
Na matokeo yake ilikuwa ni kukithiri uzushi mwingi dhidi ya mashia. 
Hali hii iliendelea tokea kipindi hicho hadi leo hii, na hwenda hivi 
sasa imezidi kuota mizizi inayo onekana kutokana na mambo mawili 
yanayo toa msukumo ambayo ni mali na chuki. Vitu hivi viwili vimezidi 
kuwapa msukumo waandishi na kuongeza kuwasha moto kwa kuni 
zilizo imara ili usiweze kuzimika. Ni Allah peke yake ndiye mwenye 
uwezo wa kuwakunjulia waislamu rehma Zake na kuwaokowa kutokana 
na moto huu. 


4. Sababu ya nne: Ni kule kuwepo kwa imani iliyokita mizizi yake 
katika ulimwengu wa kiislam ya kuwa utawala wa dola ya kiislamu 
ulikuwa milki ya Ahli Sunna peke yao. Pia hali za kijografia na 
kiitikadi zili saidia kulifanya jambo hili liote mizizi. Hali hii inayo 
maelezo marefu. Hatuhitaji kuielezea kwa kirefu katika kurasa zetu 
hizi isipokuwa tunaashiria tu. 


Ni jambo lililo wazi ya kuwa utawala unao uwezo wa kukusanya 
nguvu zote kufanikisha jambo hili, na hivi ndivyo ilivyo fanyika; kwani 
watawala walitumia hali iliyo kuwepo kiasi wakawatenga mashia na 
utawala kwa kutumia njia tofauti tofauti. 


Hali hiyo ilipelekea kuimarika kwa utawala wa Ahli Sunna na 
kuwafanyia uadui mashia, uadui ambao ulitokana na wale 
waliokimbilia madaraka na kuchukuwa utwala kiislamu. 


5. Sababu ya tano: Inafahamika wazi jinsi fikra na fighi ya kishia 
zinavyofungamana na dalili ya Aya au hadithi kiasi cha kupelekea 
kutobadilisha dalili kwa kuzingatia vigezo vingine. Kama vile 
kutoifanyisha kazi dalili ya Aya au Hadithi ikiwa itapingana na 
maslahi. Au kutoifanyisha kazi dalili ikiwa itapingana na rai ya 
madhehebu. Maana ya maneno haya ni kuwa: Hakuna nafasi kwa 
mtu yeyote atakaye taka kuibadilisha dalili ya Our'an au Sunna ili 
mradi tu iwafikiane na matakwa yake au maslahi yake. 


Wakati ambapo tunaona upande wa pili wakipanua maana ya dalili na 
kuyafungulia milango maoni yao wanayoyakusudia kuyatekeleza. Yote 
hayo ni kwa kutaka kuyafanya maoni yao hayo yaingie katika mafhum 
yao ili tu, waweze kuyafikia maslahi yao kwa gharama yoyote iwayo, 
hata kama dini itadhurika. 


Kwa hivyo basi, hali ya watu kutozichukua fikra za ushia kulitokana 
na sababu hizi ukiongezea na sababu nyingine zilizo changia hali hii. 
Hawakuishia hapo tu, bali walikwenda mbele zaidi wakajitenga mbali 


na fikhi ya kishia kwa kuzihujumu fikra zake, huku wakitoa madai 
kuwa haziambatani na Ourani na Sunna, misingi ambayo haifai 
kuikiuka. Madai kama haya hayana tofauti na yale mwanzo kwa kuwa 
nyuma yake kulikuwa na maslahi yanayolengwa, hata kama yame 
vishwa nguo nyingine na yaka onekana katika sura ile. 


Waanzilishi wa fikra hii potovu waliacha nyuma vitabu vingi 
vilivyobaki kama urithi uliorithiwa, na ambao ilikuwa si rahisi 
kuepukana nao. Wafuasi wa urithi huu wakafanya kazi ya 
kumshambulia kila mwenye kuupinga hata kama ni fatwa inayo 
ambatana na haki, na kukubaliwa na Waislamu wote. 


Hii ni baadhi tu ya mifano na nyenzo mbali mbali zilizopelekea 
kupatikana hali hii ya kuwazulia mashia na ushia, kwa uzushi mwingi 
tunaousikia. Na kutokana na haya tuliyo yataja, ilikuwa ni lazima 
kudhoofika harakati za mashia kifikra na kijamii. Kwani mashambulizi 
yalikuwa yakiwalenga wao na yalikuwa yakija mfululizo katika zama 
na hali tofauti. 


Vyombo vya habari vimo mikononi mwa maadui zao kama vile 
magazeti, vitabu, redio, runinga na vinginevyo. Pia mitaala ya masomo 
ni njia nyingine iliyo tumika na inayotumika kuzishambulia fikra 
za ushia na kuziendeleza fikra za upande wa pili. Vile vile fursa za 
kujijenga zimefunguliwa kwa wanaobeba fikra za kisunni, na 
zimefungwa kwa wale wabebao fikra za kishia. Bali hata wale wenye 
kuwafanyia upole mashia hawana fursa hiyo isipokuwa tu kwa mtu 
mmoja mmoja aliefanya harakati na kuhangaika huku na kule na 
kufanikiwa kujitengenezea maisha yake kwa juhudi zake chache. 


Na lau si Allah kuyahifadhi madhehebu na fikra za kizazi cha Mtume 
Muhammad (s.a.w.w.), basi hata hiki kikundi tukionacho kingetoweka 
na kuangamia. 


6. Sababu ya sita: Kwa mfano tuchukulie kwamba msomaji 
hakuzitilia maanani sababu tulizozitaja hapo kabla, kama vigezo 

na dalili za hujuma hizi zinazo fanywa siku zote dhidi ya Mashia 
katika karne zilizo pita, basi itabakia sababu moja tu ifuatayo: 


Vikwazo walivyowekewa Mashia tangu siku za mwanzo, ambavyo 
vilitokana na tawala zilizopita sababu yake ilikuwa ni hali ya kisiasa 
iliyolenga kuwafuta katika ramani ya ulimwengu kwa kutumia njia 
ya kuwaondoa Maimamu wao kwenye nafasi ya utawala. Na ilikuwa ni 
lazima kutengenezwe visingizio kama tulivyo ashiria hapo awali. Na 
visingizio muhimu ni visingizio vya itikadi na baada ya muda mrefu 
ukachipukia umma uliolishwa na kulelewa katika hali ya kuwachukia 
Mashia. Malezi ambayo vyombo vya habari ndivyo vilikuwa 
vikiyaeneza ili wachukiwe, eti kwa madai kuwa “Mashia wako kinyume 
na dini ya kiislam.” Umma huu ukawa ukiendelea kuzaliana na kukua 
na kurithishana mambo haya. Nao ni urithi wa kuitakidi ya kuwa yale 
mambo yanayo nasibishwa kwa Mashia ni mambo ya kweli wakati 
ambapo tunayakuta mambo hayo ni upotovu na uzushi usio na ukweli 
wowote. 


Na kwa kuwa watu hawa wanaghera ya dini yao ya kiislamu hali hii 
(ya uzushi uliozuliwa dhidi ya Mashia) inawafanya wawe na msimamo 
dhidi ya Mashia hasa ukizingatia kuwa bado kuna waandishi wengi 
wanaoendelea kuzitumia kalamu zao kuchochea moto huu. Hakuna 
wanachokikusudia bali lengo lao ni kutaka kuonesha muungano wao 
na fikra (ya dhehebu) iliyokuwa ikitawala. Vile vile ni kwa ajili ya 
ghera ya maslahi yake na nafasi yake ya utawala. Vitu ambavyo huenda 
vitakuwa mbioni kutoweka na kupotea ikiwa haki itazungumzwa au 
kurakibishwa hii njia iliyopo vinginevyo huenda watakuwa hatarini 
ikiwa watawafanyia insafu mashia. 


Msimamo wa watu wa Sham (Syria) kwa Imam Nasai hauko mbali na 
kumbukumbu zetu wakati walipo muuliza kati ya Ali (a.s.) na Muawiya 
ni yupi bora? Akawajibu: “Ni kwa lipi Muawiya ataweza kuwa sawa 
sawa na Ali (a.s.), seuze kuwa bora zaidi yake.?” Kutokana na maneno 
haya ya kufanywa Ali (a.s.) kuwa ni mbora kuliko Muawiya, watu wa 
Sham (Syria) walimponda ponda Imam Nasai hadi wakamuuwa. 


ll 


Pamoja na yote hayo inabakia amana ya historia na jukumu la 
uandishi na kauli ya haki vikiwaita wanafikra na wafuasi halisi wa dini 
kuidhihirisha haki na kuyaandika mambo kama yalivyo. Na vinawaita 
katika kuhisi umuhimu wa kulinda maslahi ya umma wa kiislamu na 
kuinua heshima yake na kuwa na nguvu moja na kulifanya jepesi lile 
lililo fanywa kuwa zito na kutaka radhi za Allah na maisha mazuri ya 
Akhera. 


Hapana shaka kwamba faida zitokanazo na umoja wa waislamu ikiwa 
zitathibiti, basi hilo ndilo tumaini la kila nafsi iliyo epukana na machafu 
ya ubaguzi na ikamtakasia niya Mwenyezi Mungu hata kama ni jambo 
zito kupatikana. 


Historia inatuonesha kuwa mafanikio hayapatikani bila kupambana 
na matatizo mbalimbali yaliyo mazito, hasa ukizingatia kuwa ukweli 
umedhihiri kutokana na kuenea vyombo vya habari na kupatikana 
vyombo vilivyo wafahamisha watu fikra za kishia. Na pia kuwepo 
maingiliano kati ya Waislamu. 


Yote haya tuliyo yataja tumeyataja kwa sababu ya kuondoa giza lililo 
tanda katika umma wa kiislamu, na kwa sababu ya kufahamu hali 
halisi ilivyo kuwa. Laiti madai hayo yangekuwa na ukweli ingetosha 
kuithibitisha hiyo Ourani inayo daiwa kuwanayo mashia tofauti na 
Qur'ani waliyonayo waislam wengine. Mpaka sasa zimepita karne kumi 
na nne tangu yaanze madai hayo na bado hawajaweza kuithibitisha 
Qurani hiyo inayodaiwa kuwa Mashia wanayo. Na ikiwa hakuna 
uwezekano wa kupatikana nakala mojawapo ya Qur'ani hiyo, basi hivi 
vitabu mama” vya kishia vinapatikana, pia vitabu vya fighi ya kishia 
vinapatikana. Yewezekana kabisa kuvirejea na kupata ukweli wa fikra 
zao zilizo wazi. Na hatafanya hivyo ila yule aliye shupavu na mwenye 
kuitaka haki. 


Kwa hivyo basi, sababu hii kwa mukhtasari ni kuwa uadui dhidi ya 


2 Vitabu mama: Maana yake ni vitabu vikubwa vya rejea. 

Mashia na ushia na kuwazulia Mashia ni jambo lililotokana na nia ya 
wale waliyokusudia kuwatoa mashia katika jamii ya kiislamu. 


BAADHI YA UZUSHI 
UNAO NASIBISHWA KWA MASHIA 


Baada ya utangulizi huu nitaelezea maudhui yenyewe ambayo ndio 
malengo yangu. Nayo ni kutoa baadhi ya mifano ya mambo yanayo 
nasibishwa kwa mashia kwa lengo la kuwatoa kwenye uislamu na 
kuwafanya wawe ni wenye kuchukiza mbele ya Waislamu. Pia nitataja 
mifano mitatu tu kama vielelezo na kipimo cha hayo mengine waliyo 
nasibishiwa. 


MFANO WA KWANZA: 
MADAI YA KUPOTOSHWA OURANI 


Ourani tukufu ni kitabu cha Mwenyezi Mungu kilicho teremshwa 
ambacho hakikuingiliwa na batili kabla ya kuteremshwa na baada ya 
kuteremshwa. Kitabu ambacho ndio msingi wa utamaduni wetu na ni 
katiba yetu na chemchem ambayo umma huirejea. 


Ourani ni kitabu kitakatifu kwa kila Muislamu, na ni kitabu ambacho 
hakilinganishwi na chochote. Ni jambo lililo wazi yakuwa Ourani ndio 
chimbuko la msingi wa sheria za kiislamu ambapo vyanzo vyote vya 
sheria ndani ya Uislamu marejeo yake ni Ourani. 


Kwa hivyo basi, ikiwa kutakuwa na madai ya kuwa Ourani 
imepotoshwa au kuwepo mabadiliko ndani yake, mabadiliko hayo yawe 
ni ya kuzidi aya au kupungua, au kugeuzwa kwa baadhi ya sentensi. 
Muislamu yeyote hawezi kuwa na uhakika juu ya usahihi na usalama 
wa sheria za kiislamu kwa sababu kauli kama hizi tayari zinakitia 
dosari kitabu hiki. 

Hapana shaka kwamba Mwenyezi Mungu amesema: “Hakika sisi 
tumeiteremsha Qurani, na hakika sisi ndio wenye kuilinda.” Qurani 15:9. 


Kutokana na nafasi ya Qurani na utukufu wake uliyomo ndani ya 
nafsi za Waislamu, kikundi chochote au madhehebu yoyote yatakayo 
thubutu na kudai ya kuwa Qurani ilifanyiwa mabadiliko, hayo 
yatakuwa ni madhehebu ya ajabu katika umma wote. Na pia madai 
kama hayo yatakuwa ni sababu ya kuchukiwa kwa madhehebu hayo. 
Kwa hivyo basi jambo la kwanza lililo tengenezwa na kuzushwa na 
tawala zilizopita na kuwapa mawakala wao jukumu la kulieneza, ni 
kuwanasibishia mashia kauli ya kuwa Qurani ilifanyiwa mabadiliko. 
Na inshaallah tutaona ukweli wa maneno hayo. Pia tutaziona kauli za 
masunni juu ya suala hili ili kuona usahihi wa yale wanayo nasibishiwa 
mashia. 


Kuna kauli nyingi za Maulamaa wetu na mufassirina wetu zinazopinga 
madai haya kunasibishwa na ushia na wameubatilisha uzushi mwingi 
katika vitabu vya kishia, kiasi kwamba huwezi kupitia kitabu chochote 
kinacho zungumzia elimu za Qurani na maudhui zake isipo kuwa 
utakuta kuna kurasa kadhaa zimetengwa maalumu kwa ajili ya 
kubatilisha madai ya kuwa Qurani imebadilishwa. 


Sio lengo langu kuorodhesha yote yaliyo andikwa katika maudhui haya 
isipokuwa ni kuashiria kwako wewe msomaji baadhi tu ya vyanzo 
vinavyo onesha rai za mashia kwa uwazi. Nitataja baadhi tu ikiwa ni 
dalili kwa hayo niliyoyasema, kwa kiasi cha kutosheleza. 


Rai za maulamaa wote wa kishia ni kuwa: Qurani tukufu imehifadhiwa; 
haikuingiliwa na mabadiliko yoyote kama kuzidi aya au kupungua 
katika sura zake na hata herufi zake, bali Qur'ani tuliyo nayo ndio 
ileile iliyo teremshwa kwa Mtume Muhammad (s.a.w.w.) tuionayo 
kwenye majalada mawili na iliyo enea katika jamii ya kiislamu. Na 
unaweza kuyathibitisha maneno haya kwa kurejea katika utangulizi wa 
Tafsir at-Tibyan ya Shaykh Tusi, pia katika utangulizi wa Tafsir Majma 

al-Bayan ya Shaykh Tabarsi. Kadhalika Tafsir Kashful Ghitaa ya 
Sheikh Ustaadh ul Fugahaa Sheikh Jafar katika mlango wa Bahthul- 
Qurani. Pia waweza kurejea kwenye kitabu kiitwacho Haqq al- Yagin 
cha Mulla Muhsin al-Faydh ambaye ni mashuhuri kwa jina la al- 
Muhaddithul-Kashani. Pia rejea kwenye kitabu Ala-ur-Rahman cha 
Sheikh Muhammad Jawad al-Balaghi. 


Si hivyo tu bali waweza kusoma al-Bayan fi Tafsir al-Ouran cha 
Ayatullah Abul-Oasim al-Khui. Na hiyo ndio rai ya Sheikh Mufid na 
Sheikh Bahai na Oadhi Nurullah. Na wala si hawa tu bali muhaggigina 
wote. 


Amma kauli inayo nasibishwa kwa Sheikh Kulayni Thiqatul-Islam 
katika kitabu cha “al-Kafi” ya kuwa amepokea riwaya zinazo 
zungumzia kuwepo mabadiliko ndani ya Ourani yeye mwenyewe 
anazipinga riwaya hizo na anasisitiza mambo yafuatayo: 


Kwanza: Hadith zinazoelezea kuwa Ourani imebadilishwa alizitaja 
kwenye mlango wa hadithi ambazo ni nadra. Hii ikiwa na maana 
kwamba hadithi hizo ni chache mno katika vitabu vya hadithi, pia 
ni hadithi ambazo hazitumiki. Ni hadithi zisizotumika kwa sababu 
hadithi kama hizi zinapotofautiana na Ourani na Sunna, au hadithi 
zenyewe zikawa sahihi lakini zikapingana na hadithi nyinginezo 
ambazo ni mashuhuri kuliko hizo, basi hadithi hizo huwa hazitumiki. 
Msimamo huu ndiyo wanaouthibitisha Maulamaa wetu katika mlango 
wa Attaadilu wa Atarjiihu”. Na kwa kuwa riwaya zinazo elezea 
kugeuzwa kwa Qur'ani zinapingana na Qurani yenyewe na Sunna, 
na zinapingana na kauli mashuhuri na zenye nguvu zaidi ikaamuliwa 
kutotumiwa hadithi hizo. 


Kisha (ifahamike kwamba) hadithi hizo amezitaja katika kupambanua 

3 Hii ina maana kwamba: Ikiwa kutakuwa na makundi mawili ya hadithi 
zinazopingana, na kundi moja lina nguvu zaidi kuliko lingine, basi litatumika 
kundi ambalo hadithi zake zina nguvu zaidi. Kanuni hii ni miongoni mwa istilahi 
za elimu ya usul. 

kati ya Riwaya sahihi na isiyo Sahihi. Lakufanywa hapa ni kuzipima na 
Qurani na Sunna na zikiwafikiana na vitu hivyo wiwili huchukuliwa 
na zikipingana navyo huachwa. Hapa kuna dalili ya wazi kuwa, Sheikh 
Kulayni hakuzipa uzito riwaya hizo bali yeye alizisimulia kama Bukhari 
na Muslim walivyo zisimulia zile riwaya zinazosema kuwa Ourani 
imefanyiwa mabadiliko. 


Vile vile ameitaja riwaya ya Saadul-Khair iliyopo kwenye kitabu 
kiitwacho “Raudhatul Kafi”. Riwaya ambayo imeeleza wazi kutokuwepo 
upungufu ndani ya Ourani kama riwaya ifuatayo. Imam Bagir (a.s.) 
akasema kumwambia Saadul-Khair: “Na miongoni mwa kukipuuza 
kwao kitabu ni kuzibakiza herufi zake na kubadilisha hukumu zake.” 
Riwaya hii inabainisha wazi kukamilika kwa herufi za Ourani. 


Sio kila msimulizi wa riwaya huweza kuyataja madhumuni ya riwaya 
vilivyo, kama ambavyo jambo hili linavyofahamika kwa mujibu wa 
viwango vya juu vya elimu. 


Hizi ni baadhi tu ya fikra zinazo elezea juu ya kuwepo suala la 
kubadilishwa kwa Ourani tukufu. Msimamo wa Mashia juu ya suala 
hili ukowazi na tunazo dalili nyingi zinazo thibitisha ya kuwa, Mashia 
hawasemi ya kuwa Ourani imebadilishwa. Isipo kuwa wasemao ya 
kuwa Qur'ani ilibadilishwa kwa maana ya kuzidi au kupungua maneno 
na aya ni wengine (na siyo Shia). 


Ama kugeuzwa kwa maana ya kubadilishwa maana ya maneno na aya 
na hata sababu za kateremshwa aya fulani, Mashia wanayo rai iliyo wazi 
juu ya jambo hili. Nayo ni kuwa, wanakubali ya kwamba mabadiliko 
kwa maana ya kugeuzwa maana ya maneno, na ya baadhi ya aya na hata 
ya sabab un-Nuzul yali tokea katika riwaya nyingi, mabadiliko ambayo 
yalifanywa na wenye kutafsiri kwa sababu ambazo ziko wazi. 


Tutataja kundi la wanachuoni wa Kisunni wanaosema ya kuwa Ourani 
imepungua kwa mujibu wa vitabu vyao. 

Jambo la kushangaza ni kuwa masunni wenyewe ndiyo wasemao ya 
kuwa Ourani ilibadilishwa. Na kauli zao ziko wazi juu ya kupungua 
kwa Ourani waliyo nayo Waislamu. Ukiwachilia mbali ya kuwa wao 
wanaulazimu usemi huu au la. Hapana shaka kwamba wametuzowesha 
ya kuwa wao wao siku zote ni watu wasiyojilazimisha kushikamana 
na kauli zao wenyewe katika mambo yao mengi. Mambo haya hapa si 
mahala pake kuyatolea dalili, lakini kuna sehemu yake nyingine huenda 
tukayataja Insha- Allah. 


Nina kariri ya kuwa kauli zao ziko wazi juu ya kuzidi au kupungua kwa 
Qurani, lakini wao hao hao wanawatuhumu wenzao kwa jambo hilo 
kama tutakavyoona katika mifano tutakayoitoa. 


Kwanza tutatoa kauli zao kisha tutaashiria vitabu ambavyo kauli hizo 

zinapatikana kwa mwenye kutaka kufanya utafiti zaidi. 

1. Suyuti katika kitabu chake (Al-Itqan Fi Ulum al-Quran) amesema 
katika mlango wa idadi ya sura, maneno, na herufi za Ourani 
katika riwaya iliyo pokelewa kutoka kwa Umar bin al-Khattab ya 
kuwa: “(Yeye Umar) alikuwa akisema kwamba herufi za Ourani 
ni milioni moja na ishirini na saba elfu”. Na riwaya hii ameiandika 
Tabarani kwa sanadi iliyokubaliwa na hali ya kuwa ni Hadithi 
Marfuu” kutoka kwa Umar bin al-Khattab. 


2. Vile vile muandishi wa Muntakhab Kanzul Ummal ametaja katika 
riwaya yake kutoka kwa Zur bin Hubaish amesema: “Ubay 
aliniambia: ewe Zur vipi unaisoma Suratul Ahzaab? Nikamjibu: 
‘Suratul Ahzaab ni aya Sabini na tatu. Akasema: ‘Sura hii ilikuwa 
kama Suratul-Bagarah au zaidi ya al-Baqarah?” 


Kutokana na riwaya hizi mbili tunafaidika ya kuwa hii ndio rai ya 
Khalifa kama alivyo sema katika riwaya yake ya kuwa herufi za Qurani 
zilizoko ni chini ya theluthi ya herufi zote. 


4 Hadithi Marfuu, maana yake ni hadithi ambayo haina kiunganishi hadi kufika kwa 
mwenyewe Mtume (s.a.w.w. ) 

Na riwaya ya pili iliyotolewa na Ubay inaonesha kuwa, Suratul Ahzaab 
iliyopo (sasa hivi ndani ya Ouran) ni chini ya theluthi ya sura iliyo 
teremshwa. 


3. Pia Ahlu Sunna wamesema ya kuwa Sura al-Hafd na al-Khaľ 
ni miongoni mwa Sura ndogo ndogo ambazo hazimo ndani ya 
Ourani na ni sura ambazo Khalifa Umar bin al-Khattab alikuwa 
akizitumia kwenye kunuti zake. Nazo ni kama zifuatazo: 

Da a DR, WA, ati Y AE Gi, Mai Eiai GI a 

Maana yake. 

“Ewe mola Hakika sisi tuna kuomba msaada, na tunakuomba msamaha, 

na tunakusifu. Na wala hatukukufuru. Na tunajiepusha na kumuacha 

mwenye kukuasi” 


ie Ól AE É AEA ii, a Ay iiis J ahs as G i 
gai gI 

Maana yake. 

“Ewe Mwenyezi Mungu wewe tu ndiye tunaye kuabudu, na kwa ajili 

yako tuna Sali na kusujudu na kwako ndiko tunako kimbilia. Tunataraji 

rehma zako na tunaogopa adhabu zako. Hakika adhabu yako itawapata 

makafiri.” 


Angalia katika kitabu cha Suyuti kwenye mlango wa idadi ya sura. 
Imepokelewa riwaya hii katika njia nyingi pamoja na kuwa sura hizi 
mbili hazimo ndani ya Ourani. 


4. Imam Ahmad bin Hambal ametaja katika Musnad juzuu ya kwanza 
kwa sanadi yake kutoka kwa Ibn Abbas, naye kutoka kwa Umar ibn 
al-Khattab ya kuwa amesema; “Hakika Mwenyezi Mungu alimtuma 
Muhammad na haki na akamteremshia kitabu na miongoni mwa 
aliyo mteremshia ni aya ya Rajm (kumpiga mawe mzinifu). Mtume 
(s.a.w.w.) akawapiga mawe wazinifu nasi tukawapiga mawe baada 
yake na tulikuwa tukisoma kama ifuatavyo: 

ALT oe ES ol é Á ab éh oe E s S5 
Maana yake 
“Na wala msijiepushe na wazazi wenu ikiwa watakukufuruni, 
kujiepusha na wazazi wenu”; na aya hii haimo ndani ya Qur'ani. 


5. Suyuti katika kitabu chake Al-Itqan ametaja riwaya ya Naaf 
kutoka kwa mtoto wa Umar amesema; “Asiseme yeyote ya kuwa 
nimeichukua (nimeihifadhi) Qurani yote; ni jambo gani linalo 
kujulisha ya kuwa ni yote. Hakika ilitoweka sehemu kubwa 
ya Qurani, lakini mwenye kusema aseme yakuwa hakika 
nimechukuwa katika Qur'ani iliyo dhihiri.” 


Vile vile imepokelewa kutoka kwa mwana Aisha mkewe Mtume 
(s.a.w.w.) amesema: “Suratul Ahzaab ilikuwa ikisomwa katika zama 
za Mtume (s.a.w.w.) aya mia mbili. Uthmani alipouandika msahafu 
hatukusoma isipokuwa kama ilivyo hivi sasa.” Riwaya hizi mbili ziko 
wazi kabisa juu ya suala hili. 


6. Imam Muslim amepokea katika kitabu chake Sahih Muslim juzuu 
ya tatu kwa sanadi yake kutoka kwa Abi Harb ibn Abi Aswad 
ya kuwa: “Baba yake Musa al-Ashari alisema kuwambia wenye 
kuihifadhi Ourani huko Basra. Sisi tulikuwa tukiisoma sura fulani 
tukiifananisha kwa urefu wake na uzito wa maneno yake, na Suratul- 
Baraa. Lakini nimeisahau isipo kuwa ninakumbuka sehemu hii 

SA II ep uraa d SEENE 

“Lau kama mwana Adam angekuwa na mapango mawili ya mali 

angetaka apate la tatu na hakuna kinachoweza kulijaza tumbo la mwana 

Adam isipo kuwa udongo?” 


Vile vile tulikuwa tukiisoma sura tukiifananisha na mojawapo ya sura za 
al-Musabbihaati na nimeisahau isipo kuwa sehemu hii 


Ka ey GE SA taati o BGA gaS ó dais YU d l eT h 

Maana yake 
“Enyi mlio amini kwa nini mna sema msiyo yafanya zikaandikwa 
shahada katika shingo zenu na mkaulizwa siku ya kiyama.” 


Aya hizi mbili na sura mbili alizozitaja hazimo ndani ya Ourani, na hii 
ina maana zilitoweka kufatana na rai yake. Ukiongezea na mifano tuliyo 
tangulia kuitaja, kwani katika njia ya kuikusanya Qur'ani kama walivyo 
pokea Ahlu Sunna na katika njia ya kuandikwa kwake na kutokana na 
kauli yao ya kuwa kuna visomo vilivyofutwa, katika aya nyingi sawa 
kufutwa hukumu ya aya au haikufutwa, yote haya yanapelekea kukiri 
kuwepo mabadiliko ndani ya Ourani na kuwepo upungufu pia. 


7. Ibnu Majah ameandika hadithi kutoka kwa mwana Aisha mkewe 
Mtume (s.a.w.w) amesema: “Iliteremka aya ya Rajm na aya ya 
kunyonyeshwa mtu mzima mara kumi. Na aya hizi mbili zilikuwa 
kwenye nyaraka chini ya kitanda changu. Alipokufa Mtume 
(s.a.w.w) tukawa katika hali ya kushughulikia kifo chake akaingia 
mnyama akazila nyaraka hizo”. Vile vile riwaya hii ameisimuliya 
Ad-Dumairi katika kitabu kiitwacho Hayatul Hayawan chini ya 
neno Ad-Daajin. 


Wanachuoni wetu katika sehemu mbalimbali wamekuwa wakijadiliana 
na wale wasemao ya kuwa Ourani imegeuzwa, na kubatilisha kauli zao 
hizo. Ili kuyapata hayo waweza kurejea katika vitabu tulivyo vitaja hapo 
mwanzo. Pamoja na yote hayo, tuliyo yataja ni baadhitu ya mifano kwani 
tuna vyanzo vingine ambavyo tukiyakusanya yote basi itatulazimu 
kutunga vitabu vingi ili kubainisha kauli zao zote zinazo zungumzia 
kuwa Qur'ani imegeuzwa. Pamoja na yote hayo tuliyoyabainsha, uzuishi 
huu umekuwa ukiendelea bila kukoma. 


Na mimi nina itakidi na kuamini ya kuwa tunayo yaandika na 
kuyaeleza kubatilisha uzushi huu yatawanufaisha wachache sana nao ni 
wale watafiti na wenye nyoyo zenye kutakasika na ambao wanapenda 
kuitafuta haki. Ama walio wengi si watafutaji wa haki bali wao 

hungangania waliyo nayo hata kama ni batili na katika unganganizi 
wao hufikia hatua ya kuliita jua kuwa ni jiwe jeusi na si jua.” 


Pamoja na hayo, juhudi zetu ni kuwafafanulia wale wenye kuutafuta 
na kuutaka ukweli, na kwa kufanya hivyo huwenda Mwenyezi Mungu 
akamnufaisha nao mwenye kutaka kuongoka. 


MFANO WA PILI: 
UZUSHI WA KUWA JIBRIL ALIKOSEA 
KUTEREMSHA WAHYI KWA MTUME 
MUHAMMAD (S.A.W. W.) 


Miongoni mwa mambo ya msingi katika itikadi ya waislamu ni kuwa 
Mwenyezi Mungu alimtuma Mtume Muhammad (s.a.w.w. ) kwa viumbe 
wote na akaukamilisha utume kwa Muhammad (s.a.w.w). Na dalili za 
Qurani zinathibitisha hivyo. Mwenyezi Mungu anasema “Ewe Mtume, 
hakika sisi tumekutuma ukiwa ni mwenye kushuhudia na mwenye 
kubashiria na mwenye kuonya”. Kisha amesema “Muhammad ni Mtume 
wa Mwenyezi Mungu.” Na katika aya nyingine amesema: “Ni Yeye 
(Mwenyezi Mungu) ndiye aliye mtuma Mtume kwa watu wasiyojuwa 
kusoma anaetoka miongoni mwao”. 


Jambo hili liko wazi kwa waislamu ya kuwa Mtume alitumwa na 
Mwenyezi Mungu na ni Mtume wa mwisho. Ikiwa atatokea anayedai 
ya kuwa Mtume Muhammad hakuwa ametumwa na Mwenyezi Mungu 
bali Jibril, ambae ni kiunganishi kati ya Mwenyezi Mungu na watu, 
alifanya khiyana akapeleka utume kwa Muhammad (s.a.w.w.) badala ya 
kuupeleka kwa Ali bin Abi Talib (a.s.) hapana shaka mwenye kusema 
hivyo atakuwa kafiri na atakuwa ametoka kwenye uislamu. Na hapana 
shaka waislamu watamlaani kwani atakuwa amekwenda kinyume na 
dalili za Qurani. 

5 Kuliita jua kuwa ni jiwe jeusi: Maana yake ni unganganizi na ubishi usiyokuwa na 


hoja. Mtu hata kama utamuelekeza vipi, kamwe hakubali, lake ni lake tu la mwingine 


hasikii. 

Pili: Mtu huyo atakuwa amepinga dharura” moja wapo kati ya dharura 
za dini. 


Tatu: Atakuwa amemtuhumu yule ambaye Mwenyezi Mungu kampa 
sifa ya kuwa ni muaminifu, naye ni Jibril. 


Nne: Atakuwa amemnasibishia Mwenyezi Mungu sifa ya kunyamazia 
kosa lililofanywa na Jibril. 


Tano: Atakuwa amemtuhumu Mtume (s.a.w.w.) yakuwa alichukua haki 
ya mtu mwingine. 


Sita: Atakuwa amefungua mlango wa shaka katika wahyi wote na 
Maudhui yake. Kwa sababu mwenye kufanya khiyana katika kufikisha, 
inawezekana vile vile kufanya khiyana katika maudhui ya wahyi huo 


pia. 


Kwa hivyo basi kunasibishwa akida kama hii tuliyo itaja kwa kundi 
lolote inatosha kulitoa kundi hilo katika Uislamu. Na haya ndiyo 
wanayo yanasibisha Masunni kwa Mashia na kusisitiza hivyo. 


Baada ya kuazinukuu kauli zao (Masunni), tutazijadili ili tuone jinsi 
wanavyo wanasibishia Mashia kauli hizo na tutaona athari zitokanazo 
na kauli zao hizo. 


Kama maneno hayo yangekuwa yanasemwa na mtu wa kawaida 
kusingekuwa na tatizo kiasi hicho, lakini jambo la kuhuzunisha ni 
kuona kuwa wasemao maneno kama haya ni watu wenye nafasi zao, na 
ni miongoni mwa watu ambao maneno yao husomwa kila siku na pia ni 
wasomi wa Ki-Islam mashuhuri kama hawa wafuatao: 


6 Dharura za dini ya Ki-Islamu, ni mambo ambayo mtu anapoyakanusha huwa ni 
sababu ya yeye kutoka katika dini. K.m. Kukanusha kuwepo kwa Mwenyezi Mungu, 
kumkanusha Mtume (s.a.w.w.), kukanusha ulazima wa kusali sala tano au kufunga 
Ramadhan, kwenda hija n.k. 

1. Fakhrul Razi: 

Amewasingizia Mashia mambo hayo katika Tafsiri yake ya aya hii. 
ói iis Y 

Maana yake: 

“Hapana atakayeigusa (Qur'ani) ila waliotakaswa? (Qur'ani, 56:79) 


Kwa hakika sitaacha kumzinduwa msomaji ya kwamba, Ahlu Sunna 
hupata wakakitaja kikundi fulani na wakakinasibisha na Mashia, 
wakati ambapo kikundi hicho ni kikundi kinachojitegemea kisicho na 
uhusiano wawote na Mashia. Ahlu Sunna hufanya hivyo ili kuonesha 
ya kuwa yanayo husishwa na kikundi hiki ni mambo makubwa na 
ili yaenee na ionekane kuwa huo ni mtazamo wa Mashia wengi. Kwa 
mfano kuwaita Mashia kuwa ni Muhammadiyah, kwa kuwanasibisha 
kwa Muhammad bin Abdullah mtoto wa Imam Hassan mjukuu wa 
Mtume (s.a.w.w.) wakati ambapo kikundi hiki hakipo kamwe. 


Mambo haya amejaribu kuyataja Abdul Qahir ibn Tahir al-Baghdadi 
katika kitabu Al-Farq Bayn Al-Firaq. Kwa hakika kila mwenye maarifa 
ya vitabu vya Ki-Islamu atakuwa anamfahamu Fakhrul Razi kuwa ana 
daraja gani katika nyanja za kielimu. Mwanachuoni kama huyu pindi 
anapotaka kukihusisha kitu au rai fulani kwa mtu fulani, basi kamwe 
haiwezekani ikadhaniwa kuwa yeye hakukithibitisha kitu hicho na au 
pengine ametegemea uvumi tu wa jambo hilo. Na ikiwa atafanya hivyo 
ina maana nafasi yake ya kielimu itatoweka. 


Hapo baadaye tutaeleza kuna ukweli kiasi gani wa haya 
aliyowanasibishia Mashia. 


2. Ourtubi al-Maliki 

Vile vile huyu bwana ni kama yule tuliye muelezea mwanzo. Huyu si 
mtu mdogo, na tafsiri yake ni miongoni mwa tafsiri muhimu, pia na 
daraja yake kielimu ni ya juu. Ni mara chache mno kukuta maudhui 
fulani ya Qur'ani imeandikwa ambapo ndani ya maudhui hiyo tafsiri 
yake haikutajwa. Basi ni upi msimamo wa msomaji ikiwa atayaona 
maneno ya huyu bwana aliyowanasibishia Mashia? 

3. Ibnu Taymiyah: 

Katika kitabu chake kiitwacho Minhaj as-Sunnah juzu ya kwanza 
amesema alipokuwa akili nganisha kati ya mayahudi na Mashia: 
“Mayahudi wanamchukia Jibril na wanasema, miongoni mwa Malaika 
yeye ni adui yetu, Vile vile marawaafidhi (yaani Mashia) nao 
wanasema Jibril alikosea kupeleka wahyi kwa Muhammad ...” Mtu 
huyu (Ibnu Taimiyyah) anayo mengi mazito aliyowazulia Mashia. Mimi 
ninamuomba Mwenyezi Mungu awalipe Mashia (malipo stahiki) ikiwa 
ni ya kweli hayo waliyohusishwa nayo. Kadhalika Mwenyezi Mungu 
amlipe bwana huyu (malipo stahiki) ikiwa hayo aliyowahusisha nayo 
Mashia ni uzushi mtupu. 


Sijawahi kuona mtu mkorofi kuliko huyu ambaye mafunzo yake 
yanachanganya kufru na imani. 


Baada ya hawa mabwana tuliowataja, wako wengine waliofuata nyayo 
zao kama ibn Jabhan katika kitabu chake kiitwacho Tabdidudhilami, na 
mwenzake akiitwa Muhibbuddin al-Khateeb na wengineo. 


Kama ambavyo wako na wengine walioanza kuziratibu athari 
zinazohusu madai ya kuwa Mashia siyo Waislamu. 


Kutokana na itikadi hii waliyonayo mwanachuoni mmoja ajulikanaye 
kwa jina la Abdul Oahir al-Baghdadi katika kitabu chake al-Farg Bayn 
al-Firag, amaefikia kusema kuwa: “Haifai kumsalia Shia, wala haifai 
kusali nyuma yake na mnyama aliyechinjwa na Shia siyo halali kuliwa 
na wala haifai kumuoza Shia binti wa kisunni”. Bali amesema kuwa siyo 
halali kuowa kwao ikiwa binti huyo ana itikadi kama za Mashia. 


Na hivi hivi ndivyo alivyoeleza pia mwenye kitabu kiitwacho Al- 
Ankihatul Faasidah. Dr. Amir na wengineo waliyo watangulia katika 
kikundi cha salafiyya ambao walikuwa ni mamufti wa miji ya Ki- Islam. 
Na masala haya yamekuwa mashuhuri hakuna haja ya kuyaeleza zaidi. 

Na mwisho tuna sema: Mabwana hawa mambo waliyo wahusisha nayo 

mashia kama ni ya kweli na sahihi basi hakuna haja ya kutafuta dalili ya 

kuonesha ukafiri wa yule mwenye kupinga dharura moja wapo kati ya 

dharura za dini kama hii, lakini kwa jambo hili tunasema: 

1. Ni vigezo gani walivyo vitegemea juu ya madai yao hayo ya 
kuwahusisha Mashia na kauli ya kukosea kwa Jibril katika 
kushusha wahyi kwa Mtume Muhammad (s.a.w.w.)? 


Sisi tuna wataka watuoneshe vigezo hivyo, na ni haki yetu kuwadai 
hawa walio toa madai haya chanzo moja wapo kati ya vitabu vyetu 
ambamo yanapatikana maneno hayo, na je wanaweza katupatia vitabu 
hivyo? Ikiwa hawawezi kupata chanzo cha maneno hayo ndani ya 
vitabu vyetu je wako tayari kuacha na kujiepusha na uzushi wao huo? Je 
wataona haya juu ya madai hayo? 


Na dhana kubwa ni kuwa hawawezi kujizuia kutoa madai hayo kwani 
vitu vinavyo wapa msukumo wa kufanya hivyo vina fahamika. 


2. Hata kama wangepata kitabu kimoja kinacho sema hivyo, je! Ni 
Sahihi kuunasibishia Ushia na Mashia wote kauli kama hiyo kwa 
sababu tu mtu mmoja kasema hivyo, wakati vitabu vyote vya Mashia 
vina pingana na jambo hilo? Na ukitaka uthibitisho soma vitabu 
vyao vya fikhi na akida, vimejazana katika maktaba na vina sema 
wazi ya kuwa Mwenyezi Mungu alimtuma Mtume Muhammad 
(s.a.w.w.) na akamfanya kuwa ni Mtume wa mwisho na kwamba 
Jibril ni Muaminifu katika wahyi utokao kwa Mwenyezi Mungu na 
Qur'ani ina thibitisha ya kuwa Jibril ni mtiifu kisha muaminifu. 


Hapana shaka kwamba, kuna mwanazuoni mmoja aitwaye al-Karkhi 
ambaye ni miongoni mwa maimamu wa madhehebu ya Hanafi, 
yeye anasema kuwa: Ourani na Sunna ikiwa vitapingana na kauli 
za wanazuoni wa kihanafi, basi ni lazima vifanyiwe tawili, (yaani 
Ourani na Sunna).” 


7 Kufanya Tawili: Inakusudiwa ni kutowa tafsiri itakayokubaliana na hizo kauli za 
wanachuoni wao 

Je Ahlu Sunna wanaridhia tutangaze ya kuwa wao wanayohukumu ya 
kuwa Ourani ni lazima ifuate kauli zao? Na je! Ikiwa tutasema kauli 
kama hii hivi itaonekana ni kauli yenye mantiki inayokubaliana na akili? 


Kwao Ahlu Sunna yapo maoni binafsi ya mtu mmoja mmoja ya 
wanachuoni wao kuhusu mambo ya hukumu na itikadi. Na hukumu 
hizo zinatofauti kubwa na wala haziwiani na mwendo wa Ki-Islamu. 
Kwa mfano mtazamo wa Bukhari ya kuwa: Maziwa ya ngombe 
yana sababisha kupatikana uharamu, yaani ikiwa watu wawili 
watashirikiana kunywa maziwa ya ngombe mmoja watakuwa ndugu 
wa kunyonya. Sasa je! Ni sawa kauli kama hii kuinasibisha kwa 
masunni wote? Pamoja na yote hayo sisi tuna wataka angalau watoe 
ushahidi wa mtu mmoja anayesema ya kuwa Jibril alikosea au alifanya 
khiyana na kuupeleka wahyi kwa Mtume Muhammad (s.a.w.w.) kama 
upo ushahidi tuna waomba watuoneshe. 


3. Ni jambo lililowazi kwamba Imam Ali (a.s.) alikuwa na Mtume 
wakati wote, kwani ni mtu aliyekuwa na mapenzi mno kwa Mtume, 
hata malezi yake yalifanywa na Mtume (s.a.w.w.). Na tukiiangalia 
historia yake tunakuta kuwa ni mtu aliejitolea kumtetea Mtume na 
Dini ya Allah na alikuwa ni nafsi ya Mtume kwa dalili ya Ourani. 
Ikiwa ni kweli utume ulikuwa ni wa Ali mbona hatuoni kwamba 
Ali alikata mawasiliano na Mtume au kutoa maneno mabaya dhidi 
ya Mtume? Je! Unadhani Mashia pamoja na wanachuoni wao 
waliyobobea na wasiyo hesabika hawayafahamu hayo isipokuwa 
anaye yafahamu ni ibn Jabhan na wenzi wake tu, watu ambao 
Mwenyezi Mungu amewapiga mihuri juu ya nyoyo zao? Kama 
kweli wangekuwa wanaitakidi hivyo wangeona athari zake kati ya 
uhusiano uliyo kuwepo kati ya Mtume na wasii wake (a.s.). 


4. Ulipoteremshwa wahyi Imam Ali (a.s.) alikuwa na umri kati ya 
miaka saba au kumi, kutokana na riwaya mbili zilizopokelewa. Je! 
Unadhani inawezekana kutumwa Mtume akiwa na umri wa miaka 
saba au kumi? Na je kuna mfano wowote wa Mtume kabla ya 

Mtume Muhammad (s.a.w.w.) aliyepewa Utume akiwa na umri 
kama huu? Na je! hili ni katika mambo magumu yasiyoweza 
kufahamika? 


Ni ajabu iliyoje kwa watu hawa wasio na elimu na wasiyo fahamu 
maneno ya Allah! 


5. Ourani tukufu inasema: 
Je YU ya WI 
Maana yake: 
“Hatukuwatuma kabla yako isipokuwa watu walio kamilika.” 


Katika Aya hii limetumika neno Rijaalan, neno hili hutumika 
kumuashiria mtu aliefikia utu uzima kisheria, yaani aliefikia kubalehe 
na mwenye miaka kati ya ishirini na tano. Na Imam kama tulivyo 
tangulia kusema alikuwa bado ni mtoto. 


Na mengine mengi ambayo yalitakiwa yaangaliwe vizuri kabla ya 
kutangaza uzushi huu ndani ya jamii. Katika kitabu chetu kiitwacho 
Hawiyat al-tashayyw tulikwisha kuyabatilisha madai hayo. 


Baada ya yote hayo tunasema; “Misikiti yetu na vipaza sauti vyetu, 
hupaza sauti ya adhana siku zote wakati wa sala tano pembe zote za 
dunia tunanadi na kusema: 


WANI HII 
“Ninashuhudia ya kuwa Muhammad ni Mjumbe wa Mwenyezi Mungu.” 


Je adhana zote hizi zitolewazo si dalili tosha ya kubatilisha uzushi huu? 
Watasema ya kuwa nyinyi mnasema hayo kwenye adhana kwa tagiya na 
hapa tunawajibu kabla hawaja yasema hayo. Tunasema yakuwa katika 
adhana zetu tuna dhihirisha kauli ifuatayo: 

d g ai 
“Nina shuhudia ya kuwa Ali ni wali wa Mwenyezi Mungu.” 

Na katika hili hatutumii tagiya. 


Kwa maoni yangu basi, tunge yadhihirisha hayo katika misikiti yetu 
iliyopo ulaya ikiwa tunaogopa kuyadhirisha kwenye misikiti iliyopo 
kwenye bara la Asia au sehemu zenye Waislamu wengi. 


Kama ambavyo tungeweza kuyadhihirisha hayo katika nchi ambazo 
zilitawaliwa na Mashia k.m. Misri iliyotawaliwa na dola ya Faatimiyah, 
na au Irag iliyo kuwa ikitawaliwa na Buwayhiyiin au Iran ambayo ni 
dola ya Kishia au sehemu zingine zisizo hizo. 


Basi kote huko tungeweza kutangaza hilo bila ya khofu yoyote. Sasa 
je! mbona hatufanyi hivyo? Je wanaweza kutujibu? Kinachoonekana 
ni watu wanao pandikiziwa na watu wenye shubuha au wenye lengo la 
kuufarakanisha umma wa kiislamu na kuvunja umoja wao. 


Jibu sahihi ni kuwa watu hawa hawataki ukweli. Na kama kweli 
wangekuwa ni watafutaji wa ukweli wasinge thubutu kusimama juu ya 
uzushi kama huu. 


Japokuwa hawakosekani baadhi wenye dhamira nzuri ya kupinga 
uzushi kama huu, kwa mfano Sheikh Muhammad al-Ghazali katika 
kitabu chake Difau anil-Akida na Dr. Abdul-Wahid Katika kitabu chake, 
Baynas-Shiah was-Sunnah. 


MFANO WA TATU: 
KUVUKA MIPAKA KATIKA ITIKADI YA MAIMAMU 


Vitabu vya Ahlu Sunna katika fani zao mbali mbali zenye uhusiano 
na elimu za ki-Islamu, wamekuwa wakiwatuhumu Mashia ya kuwa 
wanavuka mipaka katika imani zao kwa Maimamu wao, kiasi kwamba 
wanawapa daraja wasizo zistahiki na wanavuka mipaka katika 
kuwasifia. 


28 


Na huenda baadhi yao wamekuwa wakitutuhumu ya kuwa tunasema 
kuwa wao wanafahamu mambo ya ghaibu kwa dhati zao (yaani kwa 
uwezo wao wenyewe) na kuwa wanao uwezo kibinafsi wa kugundua 
yaliyomo ndani ya ghaibu. Na kwamba sisi tunawapa utawala wa 
kuviendesha viumbe vyote kwa kuviathiri kwa dhati zao na mengine 
mengi. Kwa ufupi wanadai ya kuwa tunawatoa Maimamu wetu kwenye 
hali ya ubinadamu wa kawaida na tunawaweka nafasi ya juu zaidi. 


Katika sehemu hii nitaanza kwa kuashiria ya kuwa, watu wengi 
wasomao fikra za Mashia huwa hawasomi kupitia maandiko 
yaliyoandikwa na Mashia wenyewe, bali husoma fikra zilizoandikwa na 
maadui zao au zilizoandikwa na watu ambao hawajaiva kifikra vizuri 
katika kufahamu mifumo ya dini. 


Na huenda wanasoma maandiko ya Mashia ambao hawajawiva 
vizuri kielimu kiasi cha kuwa na uwezo wa kupambanua istilahi zake 
au fikra zake, au ni watu waliyojichanganya na kushindwa kupambanua 
kati ya kuwa Maimamu huletewa ujuzi huo kutoka kwa Mwenyezi 
Mungu kwa njia hii au ile. Kama ambavyo pia ndugu zetu Masunni 
wanavyowapandikiza fikra potofu watu wa kawaida juu ya Shia”, 
hali ya kuwa wanafahamu wazi kwamba ni jambo gani lililopelekea 
kufahamika kimakosa hizi fikra za kishia. 


Ninapenda kuligusia jambo jingine nalo ni kuwa: Baadhi ya waandishi 
wana weza kuiona rai fulani ambayo ni moja tu kati ya nyingi na ni 
ya mtu mmoja au kundi fulani ambalo halipo tena (yaani limekwisha 
toweka), wao huichukua rai hiyo na kuifanya kuwa ni rai ya Mashia 
wote. Kama ambavyo baadhi ya waandishi wanaweza kuiona riwaya 
fulani pamoja na kuwa wao si watu wenye ujuzi na maarifa ya uwanja 
huu wa riwaya. Na wakisha kuiona riwaya hiyo hawafuatilii kutaka 
kujua kama kuna riwaya nyingine inayo ipinga au inayo toa tafsiri 
yake au ufafanuzi wake na kubainisha mambo yaliyo fungika ndani 
ya riwaya hiyo. Mtu kama huyo huchukua hatua ya kuiandika bila 


8 Tutaliezea baadaye jambo hili. 

uchunguzi, na matokeo yake ikawa ni kutoa hukumu ambazo hazipo 
ndani ya Uislamu au hukumu zisizo za kweli. 


Na pengine huenda akawepo mwenye ujuzi wa elimu hizo, lakini ndani 
ya moyo wake kuna magonjwa kiasi kwamba akatumia njia isiyo ya haki 
kuiandika na kutoa hukumu zisizo faa mfano wa aliye sema “Hakuna 
apasaye kuabudiwa.” Bila kusema; “Isipokuwa Allah.” 


Pamoja na yote hayo nitaonesha katika sehemu hii japo kwa muhtasari 
rai za Mashia katika maudhui haya, zikiwa ni dalili tosha ya kuthibitisha 
msimamo wao juu ya suala hili, na mwisho nitanukuu rai za Ahli Sunna 
kwa Maimam wao ili tuone ni watu gani wanao vuka mipaka. 


1. Shia Imamiyya wametoa dalili inayo dhihirisha ukafiri wa 
maghulati na kwamba wao hawana uhusiano wowote na kikundi 
hicho na miongoni mwa dalili hizo ni kauli ya Mwenyezi Mungu, aya 
ya sabini na saba ya Suratul - Maaidah, Mwenyezi Mungu amesema: 

isis Jes ce bia 35 p EA asli 

áll lga SE lalis eS 

Maana yake. 

“Waambiye: (Ewe Muhammad), Enyi watu wa kitabu msivuke mipaka 

katika dini yenu kwa kuyachukua yasiyo ya haki, wala msiyafuate 

matamaniyo ya watu fulani waliyopotea toka zamani na wakawapoteza 
wengi na wakapotea njia ya kweli.” 


2. Imam Ali (a.s.) amesema; “Wameangamia kwa ajili yangu watu 
wawili: Mwenye kunipenda na akavuka mipaka ya kunipenda na 
mwenye kunichukia na akaniona si chochote.” 


3. Pia Imam Sadiq (a.s.) amesema: “Hatukuwa sisi ispokuwa ni 
watumwa wa Mwenyezi Mungu ambao alituumba na akatuchagua, 
na ninaapa kwa jina la Mwenyezi Mungu kwamba, mbele ya 
Mwenyezi Mungu hatuna hoja na wala hatuwezi kuepukana nae. 


9 Ghulati ni watu waliyovuka mipaka ya dini. 

Hakika sisi tutakufa na tutasimamishwa na tutaulizwa. Yeyote 
mwenye kuwapenda Maghulati atakuwa ametuchukia na mwenye 
kuwachukia Maghulati atakuwa ametupenda. Maghulati ni 
makafiri na Mufawidha'” ni washirikina. Mwenyezi Mungu 
awalaani Maghulati, kwani walikuwa kama Manasara walikuwa 
kama Qadaria, walikuwa kama Murjiyyah walikuwa kama 
Haruriyyah” 


Pia Wanachuoni wetu kwa pamoja wamekubaliana ya kuwa 
Maghulati ni najisi na haifai kuiosha maiti yao. Pia haifai kuzika 
maiti yao, na ni haramu kuwapa zaka. Pia haifai kuwaoza mabinti 
wa ki-Islamu na haifai wao kumrithi Muislamu isipo kuwa inafaa 
Muislamu kuwarithi wao. 


Sheikh Mufid katika kitabu chake Sharh agaid al-Sadig amesema: 
“Maghulati ni miongoni mwa watu wanaojionesha ya kuwa ni 
Waislamu, nao ni wale waliomnasibishia Uungu na utume Imamu 
Ali (a.s.) pamoja na Maimamu wa kizazi chake na wakawatukuza 
ndani ya dini na dunia kiasi kwamba wakafikia hatua ya kuvuka 
mipaka na kutoka kwenye njia ya sawa. Kwa hiyo wao ni watu 
waliyopotea na ni makafiri”. 


Na dalili hizi tulizozitanguliza ni kama vielelezo vinavyobainisha 
mtazamo wa Mashia katika suala hili linalowahusu maghulaati na 
kuvuka kwao mipaka katika imani ya Maimamu. 


Na sidhani yakuwa wale wanaowatuhumu Mashia kuwa wanavuka 
mipaka hawaja ziona dalili hizi, bali yaliwashinda matamanio yao kiasi 
kwamba wakawanasibishia Mashia kuwa wamevuka mipaka. Mwenyezi 
Mungu ndio mwenye kutegemewa kwa hayo wayasemayo. 


Na tutaonyesha kwa ufupi mwendo wa fikra za Ahlus-Sunna ili tuone 


10 Mufawidha ni kikundi ambacho kimekwisha toweka, lakini itikadi ya kikundi hiki 


ni kwamba: Mwenyezi Mungu amempa binadamu uhuru usiyokuwa na mipaka, na 
ameondosha Uwezo Wake na Oadar Yake juu ya mwanadamu. 

je kwao kuna hali ya kuvuka mipaka katika masuala ya Imam au 
hapana? 


1. 


3. 


Bwana Alauddini al-Sikatwari al-Basnawi Ali Dede katika kitabu 
chake Muhadarat al-Awail wa Musamarat al-Awakhir amesema: 
“Kulitokea tetemeko la ardhi katika mji wa Madina, Umar akapiga 
juu ya Ardhi kwa upanga wake na akasema kuiambiya ardhi: 
Tuliya!! Basi ardhi ikatuliya na tetemeko likatoweka.” Na amesema 
vile vile maji ya mto Naili yalipungua na mtawala wa Misri kwa 
wakati huo alikuwa Amr ibn al-Aas. Basi watu wa Misri wakataka 
kumtosa bibi harusi ndani ya mto Naili kama kawaida yao. Amr ibn 
al-Aas akawazuwiya na akamuandikia Umar bin al-Khattab barua. 
Umar bin al-Khattab katika jibu lake akamtumia barua iliyokuwa 
imeandikwa mambo fulani akaitupia kwenye mto Naili na mto 
ukafurika. Kisha ametaja tukio la vita vya mlimani, Sariyatul Jabal, 
na tukio jingine la kuzima moto kuliko fanywa na khalifa Umar, 
Mwisho akasema: “Hakika Umar alikuwa na uwezo wa kuvitawala 
vitu vinne: maji, hewa, mchanga, na moto.” Na maana iliyomo katika 
maneno haya ni Wilayat e Takwiniyya (yaani utawala katika viumbe 
na kuviathiri atakavyo). Sasa je riwaya kama hizi zimepata kutoa 
hisia fulani kwa Ahlus-Sunnah baada ya kuzisoma ndani ya vitabu 
vyao? Ukweli ni kuwa ni hapana!! Lakini riwaya kama hizi lau moja 
tu ingelisimuliwa kutoka kwa mmoja wapo kati ya Maimamu wa 
Ahlul Bayti ingeonekana kuwa, ni ghuluw yaani ni kuvuka mipaka 
bali ingeonekana kuwa ni kufru. 


Ibnu Jawzi katika Managib al-Imam Ahmad Ibn Hambal kutoka 
kwa Ali bin Ismail amesema: “Niliona katika ndoto kana kwamba 
kiyama kimesimama, na watu wakija kwenye kivuko na hapo 
haruhusiwi yeyote kuvuka mpaka aje na muhuri - na pembeni 
mwake kuna mtu amekaa akiwapigia mihuri. Nikasema ni nani 
huyo? Waka jibu ni Ahmad bin Hanbal”. 


al-Makki ametaja katika kitabu chake Manaqib al-Imam Abi Hanifa 

juzuu ya pili ya kuwa Abu Hanifa amesema: “Aliona katika ndoto 
ya kuwa yuko kwenye bustani akiwa na kipande cha karatasi huku 
akiandika ijaza ya watu fulani akaulizwa sababu ya kufanya hivyo 
akajibu: “Hakika Mwenyezi Mungu amekubali matendo yangu 
na madhehebu yangu na amenifanya niwe muombezi wa umma 
wangu na nina andika ijaza zao.” Akaulizwa: “Wale unaowaandikia 
ijaza, elimu zao yapasa ziwe zimefikia kiwango gani?” Akasema: 
“Wakielewa ya kuwa tayamamu haijuzu kwa kutumia majivu.” 


Pia Khatib al-Baghdad katika tarekh yake juzu ya kumi na nne 
amesema kwa sanadi ya kutoka kwa Abi Umama kutoka kwa 
Mtume (s.a.w.w.) amesema: “Niliingia peponi... kisha akasema: 
Nilipokuwa mlangoni kikaletwa kiganja cha mizani nikawekwa juu 
yake na umma wangu ukawekwa upande wa pili upande wangu 
ukawa mzito zaidi kuliko umma wangu. Kisha akaletwa Abu Bakr 
akawekwa upande mmoja na umma wangu upande mwingine 
upande wa Abu Bakar ukawa mzito kuliko umma wangu. Kisha 
akaletwa Umar akawekwa upande na umma wangu upande mwing- 
ine, upande wa Umar ukawa mzito kuliko umma wangu, kisha 
mizani ikainuliwa. Maneno haya yana maana ya utukufu wa 
mabwana hawa juu ya umma wa Mtume (s.a.w.w.). Na maneno 
haya ameyasimuliya al-Hakim al-Tirmidhi kwenye kitabu chake 
kiitwacho Nawadir Al- Usul. 


Pia al-Abidi al-Maliki katika Umdat al-Tahgig, amesema: “Mtume 
(s.a.w.w.) alipokuwa karibu na Mwenyezi Mungu alipo kwenda 
miraji alishikwa na woga akiwa mbele, ghafla akasikia sauti ya Abu 
Bakr moyo wake ukaingiwa na utulivu na akaliwazika kwa kusikia 
sauti ya swahibu wake.” 


Mpaka hapa ninawaambia wale wanaotutuhumu kwa kuvuka mipaka 
kwa kusema tunavyo vitabu vyenu vinavyoelezea mambo kama haya 
bila kuongeza chochote. Sisi hatutaki kupoteza wakati wetu kwa 
kuya nukuu yote hayo na wala hatutaki kutekeleza malengo yenu ya 


33 


kuyaandika mambo hayo na kuyaeneza miongoni mwa Waislamu 
badala ya kuzishughulisha kalamu zenu kwa kutetea dini au kueneza 
mafundisho mazuri ya dini. Na sina shaka ya kuwa malengo ya watu 
wengi waliyoandika mambo hayo ni watu walio pandikiziwa shubuha 
zikawafanya wawe na lengo la kuufarikisha umma wa ki-Islamu. Na 
ni watu ambao ndani ya nyoyo zao kumejaa chuki ambazo ilikuwa ni 
lazima ziondoke kwa sababu ya kuwa kwao ni watu wenye kuamini. 
Chuki hizo zingeondoka tu kama wangekuwa na malengo mazuri ya 
kuwaita watu kwenye neno kumpwekesha Mwenyezi Mungu. 


Na asitie dhanna yeyote ya kuwa tunayasema haya kwa kuogopa. 
Hakuna sababu ya kutufanya tuogope na hatuna matumaini ya kuwa 
mtarudi nyuma na kufanya uadilifu, isipokuwa wachache wenye nyoyo 
safi na wenye kuitaka haki. Kwa ajili yao tunatoa juhudi tunafanya 
juhudi ya kuyaandika haya ili waweze kunufaika huku tukimuomba 
Mwenyezi Mungu aliye tuhimiza na kutuadabisha kwa kusema: “Hakika 
umma wenu ni umma mmoja, nami ni Mola wenu, basi ni abuduni.” 
Ewe Mola hakika sisi tunakuabudu na wala hatu kushirikishi na 
chochote na tuna kiamini Kitabu Chako na Mtume wako Muhammad 
(s.a.w.w.) na dini yako. Wewe ni Mola wetu na Mtawala wetu tuenezee 
(utupe) Rehma zako ewe Mwingi wa kurehemu. 

